*[Sissejuhatav ja nähtav]*

*„Jah, annan nõusoleku küsimustiku vastuste töötlemiseks tudengite sotsiaal-majandusliku olukorra uurimise eesmärgil. Minu vastuseid tohib anonüümitud kujul avaldada teistele andmete kasutajatele kooskõlas uuringu ja andmekaitse informatsiooni ning nõusolekuga [laadi dokument alla]. Minu nõusolek käib ka võimalike vastuste kohta, mis puudutavad minu tervist ja etnilist päritolu. Võin nõusoleku igal ajal tagasi võtta.“*

*[See osa, mis allalaetavas dokumendis avaneb]*

**Uuringu ja andmekaitse informatsioon**

EUROSTUDENT on rahvusvaheline teadusuuringu projekt. Selle põhieesmärk on koguda andmeid Euroopa üliõpilaste sotsiaal-majandusliku olukorra kohta. Nii küsitakse ligikaudu 30 riigis Sinult ja teistelt tudengitelt teie õppimis- ja elamistingimuste kohta. Küsimused puudutavad ligipääsu kõrgharidusele, õppekava, ajakulu, tööhõivet, sissetulekuid ja väljaminekuid, elamistingimusi ning rahvusvahelist liikuvust. Lisaks palume vastata küsimustele, mis puudutavad üliõpilaste isiklikku ja sotsiaalset tausta ning tervislikku seisundit, sest see võimaldab meil uuringu tulemusi paremini mõista.

Eestis korraldab uuringu Sihtasutus Mõttekoda Praxis [Ahtri 6a, VI korrus, 10151 Tallinn; seaduslik esindaja: juhataja Urmo Kübar].

Said küsitluses osalemise kutse otse meilt või oma kõrgkoolilt, kes saatis selle meie nimel. Juhul, kui said kutse meilt, siis meie saime Sinu e-postiaadressi kõrgkoolilt, kus Sa õpid. Kõrgkool edastas Sinu e-postiaadressi meile konfidentsiaalsuslepingu alusel, millega tagame Sinu e-postiaadressi konfidentsiaalse kasutamise. Kasutame Sinu e-postiaadressi kooskõlas Euroopa Liidu isikuandmete kaitse üldmääruse artiklitega 12–14 ning Andmekaitse Inspektsiooni loaga ainult siinses uuringus osalemise kutsete saatmiseks Sinule ning kustutame Sinu e-postiaadressi küsitluse lõppedes ehk hiljemalt 30.06.2025. Kõrgkool saatis meile ainult Sinu e-postiaadressi ja mitte Sinu nime või muid isikuandmeid. E-postiaadresside vastutav töötleja on Haridus- ja Teadusministeerium uuringu tellijana, kellele aga me Sinu e-postiaadressi ega ka isikustatud küsitlustulemusi ei edasta. Kui küsitluskutse saatis Sulle kõrgkool, siis ei ole nad meiega jaganud Sinu e-postiaadressi ega mistahes teisi Sinu isikuandmeid.

Anonümiseerime Sinu vastused küsitlusele esimesel võimalusel pärast küsitlusuuringu lõppu. Analüüsime Sinu vastuseid teaduslikel ja statistilistel eesmärkidel ning avaldame need kujul, mis ei võimalda tuvastada konkreetseid vastajaid ja nende vastuseid. Küsitlusandmeid analüüsitakse ja säilitatakse ainult anonümiseeritud kujul. Peamised uurimistulemused avaldatakse ühtmoodi kõigis riikides koos partnerriikide uurimistulemustega. Peale selle teeb Kõrgharidus- ja Teadusuuringute Uuringuandmete Keskus *(Research Data Centre for Higher Education Research and Science Studies)* kõik vastused EUROSTUDENT uuringus osalevate riikide asutustele, teadlastele ja muudele kasutajatele teaduslikel ja statistilistel mittetulunduslikel eesmärkidel kättesaadavaks anonüümitud kujul.

Kõik uuringus osalevad organisatsioonid kasutavad vajalikke tehnilisi ja korralduslikke meetmeid, et kaitsta loata juurdepääsu eest teavet, mida meiega jagad. Uuringu läbiviimise õiguslikud alused on Euroopa Liidu isikuandmete kaitse üldmääruse artikkel 6 lõige 1 punkt a, artikkel 9 lõige 2 punkt a, isikuandmete kaitse seaduse § 6 lõige 5, Eesti Vabariigi haridusseaduse § 6 lõige 2 punkt 9 ning Haridus- ja Teadusministeeriumi põhimäärus § 5 punkt 6.

**Nõusolek**

Uuringus osalemine on vabatahtlik. Mitteosalemine ei too kaasa negatiivseid tagajärgi.

Uuring on kooskõlas kõigi andmekaitsenõuetega. Kinnitame, et:

* kõiki uuringu andmeid kasutatakse üksnes teaduslikel ja statistilistel eesmärkidel ning neid anonüümitud andmeid avaldatakse üksnes EUROSTUDENT uuringus osalevate riikide asutustele, teadlastele ja muudele kasutajatele vaid teaduslikel ja statistilistel mittetulunduslikel eesmärkidel;
* nõusoleku tagasivõtmise korral kustutatakse viivitamata kõik uuringu andmed, mida saab Sinuga seostada. Kui soovid nõusolekut tagasi võtta, võta ühendust Sandra Haugas’ega (vt kontaktandmed all).

Kui uuringu andmeid on ikka veel võimalik seostada tuvastatavate isikutega, siis on Sul ka õigus teada, mis andmeid Sinu kohta alles hoitakse, nõuda Sinu kohta hoitavate andmete parandamist, piirata andmete kasutamise eesmärke, keelata oma andmete töötlemine, võtta tagasi andmete töötlemiseks antud nõusolek ja esitada kaebus pädevale järelevalveasutusele:

Andmekaitse Inspektsioon
Tatari 39, 10134 Tallinn
+372 627 4135
info@aki.eePeadirektor: Pille Lehis, pille.lehis@aki.ee

Isikuandmete kaitset puudutavate küsimuste korral võta ühendust meie andmekaitsespetsialistiga:

Mirjam Reinthal

Mirjam.Reinthal@hm.ee

+372 735 2405

Meie uuringurühm annab uurimisprojekti kohta meeleldi üldteavet. Küsimuste korral võta ühendust uuringu juhiga:

Sandra Haugas

sandra.haugas@praxis.ee

+372 640 8000